ועדת העלייה, הקליטה והתפוצות, כנסת 25, פרוטוקול מספר 103, 2023-11-13 00:00

עודד פורר: בוקר טוב לכולם

עודד פורר:  אני מתכבד לפתוח את ישיבת ועדת העלייה, הקליטה והתפוצות

עודד פורר:  היום ה-13 בנובמבר 2023, כ"ט בחשוון תשפ"ד

עודד פורר:  הנושא הוא זירוז הליכי גיור למגויסים במלחמת 'חרבות ברזל'

עודד פורר:  הדיון הזה מתנהל, חלק מהאנשים נמצאים בזום מטבע הדברים, אבל בפתח הדיון אני אכן אציין שוב את החטופות והחטופים

עודד פורר:  אנחנו תלינו פה את התמונות שלהם מהדיון הראשון בכנסת שלאחר אותה שבת שחורה

עודד פורר:       אנחנו נמצאים כאן כשלצערי, אני אומר את זה לא בפעם הראשונה, מדינת ישראל מאפשרת העברת אוכל לעזה, אבל אנחנו לא יודעים אם החטופים מקבלים אוכל, מדינת ישראל מאפשרת העברת מים ותרופות לעזה, אבל אנחנו לא יודעים אם החטופות והחטופים שלנו מקבלים מים ותרופות

עודד פורר:  אנחנו לא יודעים מה מצבם, אנחנו לא יודעים אם הם מקבלים את הטיפול ההומניטרי והדבר הכי לא הומניטרי שאפשר לעשות זה לאפשר כניסה של ציוד הומניטרי לעזה בזמן שאין משקולת הומניטרית כנגד לגבי החטופות והחטופים, בהם ילדות וילדים, קשישים

עודד פורר:  רק נתפלל ונקווה שיגיעו לכאן כמה שיותר מהר

עודד פורר:      אני רוצה בפתח הדיון להזכיר את רס"ר אליהו בנימין אלמקייס ז"ל שנהרג בעזה ב-8 בנובמבר 2023, ביום הולדתו העברי, בן 29 היה בנופלו

עודד פורר:  אליהו אמור היה להתחתן ב-5 בנובמבר, אך החתונה נדחתה בגלל גיוסו למילואים

עודד פורר:  הוא עלה לבדו מצרפת בגיל 15, החליט להתגייס לצה"ל כחייל בודד

עודד פורר:  המונח חייל בודד הוא מונח קשה, אך אין חייל בודד במדינת ישראל, כולנו יחד משפחתו, משפחה אחת גדולה

עודד פורר:  הוריו שהגיעו לארץ לחתונתו, במקום זאת נאלצו ללוות אותו לבית עולמו

עודד פורר:  ה' ייקום דמו, יהי זכרו ברוך

עודד פורר:       הדיון הזה עוסק בנושא שעסקנו בו לא פעם ולא פעמיים והוא נושא הגיור, אבל הוא נוגע בעניין מקרים שאנחנו נתקלים בהם סביב מלחמת 'חרבות ברזל'

עודד פורר:  אני החלטתי לקיים את הדיון הזה בעקבות פניות שהגיעו אליי, מתגיירים, אנשים שנמצאים בהליך גיור, אנשים שגויסו ורוצים לעבור גיור, והסיפורים של אנשים שקוברים אותם מחוץ לגדר כי הם לא בדיוק עומדים במד של מישהו כזה או אחר ופתאום אנחנו מוצאים את עצמנו עושים את הביזוי הכי גדול שאנחנו יכולים לעשות למי שנפל על אדמת ארץ ישראל בגלל שהוא חי בארץ ישראל, בגלל שהוא עלה לארץ ישראל

עודד פורר:       אז ראשית שיהיה ברור לפחות מהי ההלכה הכי בסיסית שאני חושב שאנחנו צריכים לנהוג לפיה

עודד פורר:  מי שקידש את אדמת הארץ הזאת בהגנה על העם והמדינה, מי שקידש את אדמת ארץ ישראל ועלה לכאן, עזב את מקומו בגולה, קיים את התורה כולה, אני רוצה להיקבר לידו

עודד פורר:  אם זה מחוץ לגדר תקברו אותי גם מחוץ לגדר

עודד פורר:  אני מתבייש באירועים ובעובדה שאנחנו מוצאים את עצמנו מבזים אנשים סביב הסיפור הזה דווקא אחרי ששילמו את המחיר היקר ביותר

עודד פורר:       כמו כל דבר ביהדות, 70 פנים לתורה והשאלה היא לאיזה כיוון אנחנו כמדינה, אנחנו כעם, מחליטים ללכת

עודד פורר:  אני ביקשתי מהרב חיים אמסלם, חבר כנסת לשעבר, שעוסק בנושא הזה ועוסק בענייני גיור, לתת את הפסיקה שלו ואני רק אתמצת חלק מהדברים שהוא מביא, שאמרו חז"ל ששקולה ישיבת ארץ ישראל כנגד על התורה כולה והעולים לארץ ישראל יודעים שמכוח עלייתם הרי הם או בניהם יהיו משרתים בצבא הגנה לישראל הגנת העם והארץ והם מוסרים את עצמם לסכנת חיים של ממש על הכלל אשר מדרגה זו היא נשגבה מאוד ולעתים אף נהרגים חס וחלילה, עליהם נאמר אין כל ברייה יכולה לעמוד בפניהם

עודד פורר:  וכן המשרתים בכוחות הביטחון האחרים ובבתי החולים ובשאר המקומות ומצילים חיים ואפילו נפש אחת, עליהם כתב רבנו אליעזר פאפו בספרו 'פלא יועץ', כל המקיים נפש אחת מישראל כאילו קיים עולם מלא

עודד פורר:  ובפרט שמדובר על צאצאים יהודים שהם מזרע ישראל הזכאים לחוק השבות ומבקשים לשוב לצור מחצבתם, ליהדות, חובה עלינו לתמוך ולסייע בהשבתם

עודד פורר:       כתבה שפורסמה ב-YNET ב-6 בנובמבר 2023 על לוחם שנלחם במלחמת 'חרבות ברזל' החל מה-7 באוקטובר בכפר עזה, החל את הליך הגיור שלו לפני כעשרה חודשים, בעקבות המלחמה הלוחם פנה לבית הדין הצבאי לגיור כדי לקדם כמה שיותר מהר את השלמת הליך הגיור ובדיון מיוחד טען אותו לוחם בפני ההרכב של שלושה דיינים כי הוא עלול למות בקרב והוא רוצה למות כיהודי ובית הדין נענה לבקשתו

עודד פורר:  הדיינים ביקשו מהרבנות הצבאית לעשות כל מה שאפשר כדי להשלים את גיורו של הלוחם באותו יום

עודד פורר:  ואכן נקבע דיון מיוחד, הושלם הליך גיורו של הלוחם והוא הוכר כיהודי

עודד פורר:  הלוחם פרץ בבכי במהלך הדיון ואמר: בגלל מה שראיתי שם הבנתי שאני חייב לעשות הכול כדי לסיים את הליך הגיור מהר ככל הניתן

עודד פורר:       בקרבות הקשים במלחמת 'חרבות ברזל' בימים הראשונים, וגם כעת, שמתנהלים בכל יום, מוצאים את עצמם הרבה מאוד חיילות וחיילים שנמצאים בתהליך הזה, שואלים את עצמם מה יקרה אם

עודד פורר:  לצערי האם הזה קורה ואנחנו נתקלים בסוגיות האלה

עודד פורר:  מנתונים שקיבלנו מהרבנות הצבאית אנחנו רואים שמתחילת המלחמה במערך הגיור יש גידול של 10% ביחס לנתוני 2022 לבקשות לגיור ואכן גויסו רבנים בצו 8 כדי לסייע למתגיירים

עודד פורר:       כאן גם אנחנו רואים עוד פעם את הפער בין ההלכה הצבאית להלכה האזרחית

עודד פורר:  ההלכה הצבאית בענייני קבורה מאפשרת קבורה בתוך בית העלמין, בחלקה הצבאית, גם למי שאיננו יהודי, לעומת זאת בקבורה האזרחית מי שאיננו יהודי כהלכה, שעבר את כל התהליך על כל המשמעויות, חייב להיקבר מחוץ לגדר גם אם הוא נפגע בפעולות איבה, גם אם הוא נפגע בפעולות איבה מעצם היותו יהודי או מעצם היותו חלק מהעם היהודי שגר בארץ ישראל, שעלה לארץ ישראל

עודד פורר:       אני רק אציין שאני ראיתי מקומות, וזה תלוי באמת בכל מקום ומקום ואתר, ראיתי רבנים שמבינים את העניין הזה, גם בפיגועי איבה ואירועי איבה שקרו עוד לפני 'חרבות ברזל' וידעו למצוא את הפתרון כדי שמי שנפגע בפעולות איבה ייקבר בתוך הגדר, כפי שראוי

עודד פורר:       בדיון, ותיכף אני אתן לה לדבר, ברשותכם, לפני חברי הכנסת, משתתפת איתנו גם אימה של אלינה פלחטי, נערה צעירה בת 21 במותה

עודד פורר:  היא רק רצתה לרקוד ולבלות במסיבה של שלום ונרצחה באותה מסיבה ארורה ברעים

עודד פורר:  אלינה נולדה בלנינגרד, עלתה עם משפחתה לישראל בשנת 2001 והתיישבה בבית שאן

עודד פורר:  היא שירתה בצה"ל במחנה יפתח שבגליל העליון

עודד פורר:  במשך כשלושה שבועות היא הוגדרה כנעדרת והמשפחה לא ידעה האם היא נרצחה או נחטפה, עד שלבסוף קיבלו את הידיעה המרה על הירצחה

עודד פורר:      אלינה נקברה מחוץ לבית העלמין בבית שאן כי היא לא סיימה את הליכי הגיור שבהם היא כבר הייתה

עודד פורר:  אני מתבייש בשם מדינת ישראל, אני מתבייש ואני מתנצל שכך נהגו בה

עודד פורר:  זה בדיוק הפוך מכל מה שהיהדות מייצגת בעיניי ומכל מה שלהיות חלק מהעם היהודי נתפס בעיניי

עודד פורר:  ה' ייקום דמה, יהי זכרה ברוך

עודד פורר:       ישנו מקרה נוסף שעלה גם הוא בין משפחות הנספים, של משפחת קפשיטר שהאבא, אמא ושני ילדיהם יצאו לקמפינג באשקלון וכשהתחילו היריות נטבחו בדרך הביתה לבאר שבע על ידי המחבלים

עודד פורר:  את המשפחה לא איתרו יחד

עודד פורר:  האב נקבר מחוץ לגדר בית העלמין בדימונה, בני המשפחה הנותרים, לבקשת הסבא והסבתא, נקברו איתו מחוץ לגדר

עודד פורר:  הם היו בתוך הגדר של עם ישראל באותו יום ארור ב-7 באוקטובר כולם גם יחד ונרצחו כי הם היו כאן

עודד פורר:       אני נתתי את המקרים האלה ולצערי ישנם מקרים כאלה לאורך השנים וככל הנראה עוד ניתקל במקרים כאלה ואחרים, אבל המטרה שלנו בדיון הזה היא להגיע לאיזה שהוא מתווה שלא יאפשר יותר מקרים שבהם אנחנו עושים הרבה פעמים עוד פעם כבר למי שנפטר והלך לבית עולמו והורגים אותו פעם שנייה

עודד פורר:  אני רוצה לתת לאמא של אלינה לדבר, אולגה

אולגה פלחטי: בוקר טוב

אולגה פלחטי:  אני אמא של אלינה

אולגה פלחטי:  רציתי לתקן, היא הייתה בת 23, היא לא סיימה את התהליך, אבל אני רציתי להגיד לכם משפט מסרטון של אלינה: אני מאמינה, אני מאמינה באלוהים

אולגה פלחטי:  אלינה גם הדליקה נרות, גם עשתה הפרשת חלה, והכי כואב לי שבזמן הכי קשה לנו ההתנהגות הייתה לא טובה

אולגה פלחטי:  איזה שהוא בן אדם בשם גלעד מהמועצה הדתית של בית שאן אמר לבן שלי שהוא בדק ואין אפשרות לקבור אותה בבית עלמין של יהודים

אולגה פלחטי:       אני רציתי להגיד לכם שאלינה נרצחה כי היא יהודייה

אולגה פלחטי:  אף אחד לא הסתכל מי נוצרי, מי יהודי, הילדים שלנו נרצחו ביחד

אולגה פלחטי:  ויש עוד דבר אחד, אני עכשיו פה רק כדי שלא יחזרו שוב על אותן טעויות

אולגה פלחטי:  תחשבו על דבר אחד, אנחנו עכשיו כולם פה רק בגלל שהילדים שלנו נרצחו

אולגה פלחטי:  כמות המחבלים שנכנסה באותו בוקר, אם לא המסיבה איפה שהיו הילדים שלנו, כולל הבת שלי, לא יהודייה בשביל המדינה, כל המחבלים היו יכולים להיכנס עד המרכז ותחשבו איפה אנחנו היינו אם לא הייתה להם התעסקות עם הילדים שלנו

אולגה פלחטי:       כואב לי, אלינה נשרפה, לא נתנו לי לזהות אותה, לא יכולתי לתת חיבוק אחרון וזה כואב לי

אולגה פלחטי:  מצד שני אני שמחה שאני אהיה איתה, אני לא רוצה להעביר אותה, אני חושבת שהיא במקום שלי ואני מאוד מאוד מאמינה שטוב לה שם

אולגה פלחטי:      אבל יש עוד דבר אחד שאני רציתי להגיד לכם

אולגה פלחטי:  הבן הגדול שלי סיים גיור, הוא מתחתן עם רב, עם חופה, ואחרי שקברו את הבת שלי בצורה כזאת פשוט שברו לי את המשפחה

אולגה פלחטי:  מה שהיה צריך לעשות הבן שלי היה לא מותר לעשות לי, כי אני לא יהודייה, ואנחנו ישבנו שבעה אפילו שלא היה רשום לנו ששבעה מתקיימת בכתובת כזה, אנחנו מקבלים - - -      

עודד פורר: מה זאת אומרת לא היה רשום?      

אולגה פלחטי: לא היה רשום על מודעת האבל, זה לא היה רשום שאצלנו שבעה בכתובת כזו

עודד פורר: למה?      

יוליה מלינובסקי: כי הם לא יהודים

אולגה פלחטי: כן

אולגה פלחטי:  פשוט היה רשום: מקבלים אורחים בכתובת כזו

יוליה מלינובסקי: אורחים

אולגה פלחטי: אורחים, כן

אולגה פלחטי:  הדף הזה נמצא עכשיו פה אצלי

אולגה פלחטי:  זה מאוד מאוד קשה לראות דברים כאלה

אולגה פלחטי:  באמת אני אומרת לכם, אפילו שאנחנו עשינו את כל התפילות כמו שצריך, הדלקנו נרות ואני הלכתי בדרך של הבן שלי והיה לנו שבעה וישבנו בחוץ והיו המון אנשים

אולגה פלחטי:  אני מקווה שהבת שלי רגועה

עודד פורר: אולגה, תודה שעלית לדיון, אני אשמח שתישארי לכל הדיון

עודד פורר:  ושוב, אני מתנצל, פשוט אני מתבייש בשם מדינת ישראל שככה התנהגו

עודד פורר:       חבר הכנסת אלעזר שטרן

עודד פורר:  אחר כך, יש לנו מישהו מהמועצה הדתית בבית שאן בזום איתנו? הם לא עלו?      

אלעזר שטרן: למה שהם יעלו? אני מקווה שהם מתביישים

אלעזר שטרן:  אולגה, כמו שראית, גם ליושב ראש הוועדה, הוא התנצל בשם מדינת ישראל ואני רוצה להתנצל בשם היהדות

אלעזר שטרן:  זאת לא היהדות שאנחנו חלק ממנה, זאת לא היהדות שאנחנו רוצים להיות חלק ממנה, לא אנחנו, לא הילדים שלנו וגם לא הנכדים שלנו

אלעזר שטרן:  ואני אומר לך, את רואה איך אני לבוש, אני עם כיפה ועם ציצית, זאת לא היהדות שלי

אלעזר שטרן:  זאת יהדות אכזרית, זאת יהדות קשה, זאת יהדות שמרחיקה אותנו מהרצון להיות יהודים גאים

אלעזר שטרן:      אני אומר גם לנו, ליושב ראש הוועדה, אנחנו כבר נתקלנו באירועים של גילו דעתם שרוצים להתגייר וקברו אותם כיהודים, בוודאי כאלה שהתחילו קורס גיור, אבל גם כאלה שאמרו

אלעזר שטרן:  אפשר ללכת למרים פרץ והיא תספר על מי נהרג בקרית שמונה, בקרב בשלומי, ומי היה קשר של הבן השני שלה שנהרג בהתקלות ליד עזה והרבצ"ר דאז, הרב רונסקי ז"ל, קבר אותו בחלקה רגילה גם בלי הפרדה

אלעזר שטרן:  אבל גם ככה מצאנו פתרונות לאלה שאפילו לא גילו את דעתם, איפה אפשר בתוך בית העלמין, אם לשים ספסל, אם לשים גינה, לא מחוץ לגדר

אלעזר שטרן:       אתה יודע, אדוני היושב ראש, פעם היו קוברים כאלה שהתאבדו מחוץ לגדר, לא עושים את זה, אתה יודע למה? בגלל שחלק מהילדים של אלה שמקבלים החלטות או שקרובים אליהם היו שם

אלעזר שטרן:  לאוכלוסייה הזאת כנראה אין קרובים ברבנות או במועצות הדתיות ולכן הרוע הזה

אלעזר שטרן:       אמא של אלינה אמרה שהיא לא רוצה שיעבירו אותה, שנוח לה שם, אחרת גם את זה היה צריך לעשות

עודד פורר: יש לי פתרון אחר

אלעזר שטרן: להרחיב את בית הקברות לשם

עודד פורר: להרוס את הגדר

אלעזר שטרן: כן

אלעזר שטרן:  אנחנו כאן ואני חושב שהדיון הזה הוא מאוד מאוד חשוב, כדי לפתור את הדברים האלה, כדי שהבושה הזאת, לא לאמא של אלינה, לי, לא תחזור

אלעזר שטרן:  אנחנו חיילים שלך, אני אבוא אלייך, אני לא ידעתי, אני אבוא לבית שאן ואני יחד איתך אלך לקבר של אלינה ואנחנו נעמוד שם ונכבד אותה ונראה מה עוד אפשר לעשות ואולי תמצאי קצת נחמה בזה שבזכותה אנחנו נילחם עכשיו הרבה יותר שמקרים כאלה לא יקרו

אלעזר שטרן:  תודה

עודד פורר: תודה

עודד פורר:  חברת הכנסת מלינובסקי

יוליה מלינובסקי: תודה, אדוני היושב ראש

יוליה מלינובסקי:  הנושא לא חדש לנו, מה שקרה ב-7 באוקטובר זה לא רק קריסת הקונספציה הביטחונית, זה ברור לכולנו, זו קריסה של הרבה קונספציות אחרות, גם חברתיות וגם דתית וגם הלכתיות

יוליה מלינובסקי:  אם ברבנות הראשית, אדוני, אני פונה אליך, לא ישכילו להבין את זה ויישארו בתוך הקונספציה המכובדת הזאת ו – אני כל הזמן טענתי, עוד לפני 7 באוקטובר, שכאשר אנחנו חוטפים טילים, חמאס, חיזבאללה, כל החבר'ה הטובים האלה, הם לא בודקים לאן הטיל הזה ייפול, על הראש של יהודי מאמין אוכל כשר בבני ברק, או על הראש של עולה חדש של יהודי רק על פי אבא ולא לפי אמא ובעיניי חלק מהאנשים הוא בכלל לא יהודי

יוליה מלינובסקי:  הם לא מבדילים בינינו

יוליה מלינובסקי:  אנחנו עושים את זה

יוליה מלינובסקי:       מה שקרה ב-7 באוקטובר, כשהחמאסניקים האלה נכנסו ליישובים ולמסיבה הם לא בדקו אם אתה יהודי למהדרין על פי הלכה כזו או אחרת, או שאתה סתם אזרח ישראלי

יוליה מלינובסקי:  אגב, טבחו בכולם, גם במוסלמים וגם ביהודים על פי הלכה ולא יהודים, כולם ביחד, כי ככה הם רואים אותנו

יוליה מלינובסקי:  זה מה שאנחנו צועקים כבר שנים

יוליה מלינובסקי:       אדוני היושב ראש, בשעה הזאת, עכשיו, יש לנו 7,000 חיילים שהם לא יהודים על פי ההלכה והם נמצאים בעזה

יוליה מלינובסקי:  מישהו בודק את זה? את מישהו זה מעניין? זה מעניין את חמאס? זה מעניין את החברים שלהם בפלוגות? לא

יוליה מלינובסקי:  מתי זה מתחיל להיות מעניין? כשחלילה הם נופלים ואז אנחנו רואים מה שאנחנו רואים או שהם יוצאים, מתחתנים ואז שם אנחנו מגלים את היופי הזה

יוליה מלינובסקי:       צריך להשכיל ולהבין, הנסיבות השתנו, התפיסה הדתית הקונסרבטיבית, עם כל הכבוד, ואנחנו לא מערערים על זה, צריכה להשתנות

יוליה מלינובסקי:  צריך להבין את גודל השעה ואם הרבנות הראשית והעומדים בראשה לא ישכילו להבין את זה האזרחים יעשו פה מהפכה

יוליה מלינובסקי:  או שהדת תלך איתנו ביחד, וכפי שאנחנו יודעים, יש 70 פנים לתורה, תמיד אפשר למצוא פתרונות, זה היופי ביהדות, או שפשוט זה יתפוצץ לנו בפרצוף

יוליה מלינובסקי:       גם ככה יש את המתח הזה, גם יש את אי שביעות הרצון

יוליה מלינובסקי:  המוסד הזה, הרבנות הראשית וגם הרבנות של צה"ל, ואתם עושים עבודה, אני מכירה את זה מבפנים ונתקלתי בעניינים וסיפורים ובשיחות, צריך להבין שהכול השתנה

יוליה מלינובסקי:  אני רואה פה את משפחות החטופים, לא בדקו, לקחו את כולם ויש שם הכול מכל, צברים, עולים חדשים, יהודים ככה, אשכנזים, ספרדים, תאילנדים, כי ככה זה

יוליה מלינובסקי:  זה גודל השעה וזו המנהיגות

יוליה מלינובסקי:       ואפרופו אותה משפחה, אני ראיתי את הסיפור הזה על המשפחה שנסעו אבא ואמא עם שני הילדים לקמפינג ונרצחו, אתה יודע מה היה שם? זה הסיפור הישראלי ואם אנחנו לא נפנים אחרי שזה ייגמר, בעזרת ה', אנחנו שוב פעם נתפרק מבפנים

נעם דן: אנחנו כבר מתפרקים מבפנים

יוליה מלינובסקי: זו אחריות שלהם ותעביר את זה למועצת הרבנות

יוליה מלינובסקי:  אם אתם רוצים להיות חלק מהמדינה, חלק מהם, חלק ביחד הזה, אסור להישאר באותן הקונספציות הישנות

נעם דן: אני מצטערת, אני פשוט בדיון הלא נכון

נעם דן:  אני מתנצלת

עודד פורר: רק תגידי את שמך

נעם דן: קוראים לי נעם דן, מקיבוץ דן, דואר נע גליל עליון, אבל אני מרגישה בדיון הלא נכון כי אני נכנסתי לדיון אחד ואני מגלה שאני בתוך תהום של מוות כשכל הדיון מתרכז במתים ובאיך להכשיר את הקרקע תחת השייכות היהודית שלהם לעם הזה, ללאום הזה, לתפיסה התרבותית הזאת, לתפיסה המוסרית הזאת בלי להבין שאני פה מטעם מפלגת החיים

נעם דן:       האמת היא שכולם מתייחסים אלינו כאילו אנחנו שייכים לאותו עולם שבו כולם כבר מתים

נעם דן:  יש לנו 239 נשים, אנשים וטף שנמצאים שם, ואני יושבת פה באיזה נימוס אירופי, לא שלי, ואני מוכרחה להגיד שאני יושבת ליד מועצת הרבנות הראשית ואני הרבנות האישית, האישית מאוד

נעם דן:       אני יש לי רק את המשפחה שלי, המשפחה שלי נורא נורא גדלה לאחרונה, נורא, היא לא הצטמצמה, אני מסתכלת על כל הפורטרטים המזוויעים האלה, לא יכולתי לדעת שכל כך הרבה יפים ויפות נמצאים בתוך העם שלנו, אבל אני עכשיו לא מדברת רק על סער היפה שלי, סער קלדרון בת ה-16, אני לא מדברת רק על ארז קלדרון המתוק שלי בן ה-12, אני לא מדברת על עופר שנמצא מאחורי עורכת הדין, או מי שיושבת לידך, חבר הכנסת עודד פורר, אני מדברת על זה שאני מחכה כאן באיזה נימוס סטואי כדי שמישהו ידבר על החיים

נעם דן:       אני יודעת שזה לא על סדר היום שלכם, אבל אני מוכרחה להגיד, אני לא אגיד שוב פעם את הביטוי על פדיון שבויים, אני יושבת ומסתכלת על המבטים של חבר הכנסת אלעזר שטרן ועליכם כאילו אנחנו לא באמת באותו - - -     

אלעזר שטרן: מותר לנו לעשות דיון גם על משהו אחר

נעם דן: לא

נעם דן:  האמת? שלא

נעם דן:  האמת שלא

אלעזר שטרן: אז אוקיי

נעם דן: אין דיון אחר

נעם דן:  אין דיון בלתו והדיון הזה הוא רק על שפיכת הדם והדם הוא לא רק הדם שנשפך, הדם הוא הדם שעשוי להישפך

נעם דן:  זמן לדבר על העבר או על איך להכשיר את המתים אל תוך הקבורה זה זמן שאין לנו אותו עכשיו, לתאומות בנות שלוש אין זמן לסדוק את המציאות שלהן

נעם דן:       אני מצטערת אם זה מפריע לסדר היום שלך, אני מצטערת אם אני מפריעה לסדר היום שלכם, לי אין סדר יום, כבר 38 ימים שאני לא אמא, אני לא בת זוג, אני לא אשת חינוך, אני לא שום דבר בגלל שיש לנו משפחה בעזה

נעם דן:  והאמת היא שגם לכם יש משפחה בעזה, המשפחה שלי היא שלכם והיא בעזה ולא יהיה דיון על לעתיד לבוא או איך נזרז תהליכי גיור כי לא יהיה גיור, לא יהיה עם, לא תהיה מדינה אם לא נשחרר את החטופות והחטופים

נעם דן:  אין דיון אחר

נעם דן:       אני מצטערת, חבר הכנסת שטרן, אמרת דברים מאוד מאוד יפים על איך להרחיב ולהיות יצירתי ולפתוח את בתי הקברות כדי לאפשר לעוד אנשים למות ביחד

נעם דן:  אני אומרת, בואו נוותר כרגע על בתי הקברות ונבדוק כרגע מה עם בתי החיים

נעם דן:  החיים שלנו כרגע נמצאים בעזה, מתחת למנהרות ואנחנו מפציצים אותם

נעם דן:       אני טקטיקנית קטנה מאוד, אני קצינת חי"ר קטנה במאוד בדרגה נמוכה מאוד, אני סגן, ואני אומרת שאין יעד אחר, לא להרחיב, לא לשנות, יש רק יעד אחד וזה השבת החטופות והחטופים

נעם דן:  לא בשבילי, לא, לא, לא, לא, לא בשביל שהוא ימשיך לנסוע על אופניים, לא בשביל שהיא תמשיך לשיר את השירים המטומטמים של הלהקות הקוריאניות האלה שזה בכלל לא מוזיקה, בשבילכם, בשביל שלא נדבר כל הזמן על ה' ייקום דמו, כי במקום שרק ה' ייקום את דמם, ואנחנו, במקום להתעסק בנקמה נתעסק בתקומה, אנחנו מתעסקים עכשיו באיך להרחיב את בתי הקברות

נעם דן:      זה לא יכול להיות שיהיו עוד דיונים

נעם דן:  האמת, הדיון היחיד שיכול להיות הוא איך הוועדה הזו, המאוד מאוד ספציפית, עושה הכול כדי להחזיר את החטופים

נעם דן:  כמה מאנשי הוועדה עכשיו נמצאים עם הדסקית המיליטנטית הארורה הזאת, כמה מכם יושבים עם חולצות מכוערות וחסרות חן של המחאה? לא המחאה כדי להפיל, לא, לא, לא, אני לא באה להפיל כלום, אני באה להרים ולתת רוח גבית לכל מי שעוסק במלאכה, לכולכם

נעם דן:       התפקיד שלכם עכשיו הוא לתת רוח גבית לממשלה שלנו, אופוזיציה וקואליציה, כדי להחזיר את ה-239 אנשים האלה, נשמות חיות, ואחר כך יהיה זמן לכל שאר היעדים, לחיסול, לחיפוש, לפשפוש, לכל הדברים האלה, כולל ועדות החקירה, זה לזמן אחר

נעם דן:  יש דם ואנחנו עומדים עליו

נעם דן:       גם לפדיון שבויים יש סייגים, המשנה מדברת על הסייגים האלה והרמב"ם מדבר על הסייגים האלה, כן, אנחנו לא עומדים בסייגים האלה

נעם דן:  אין שום סכנה שאם נשחרר עכשיו את כל מי שצריך כדי להביא אלינו את היקרות והיקרים לנו אנחנו לא נוכל לתפוס אותם, לרדוף אותם, להשיג אותם בכל המרחבים

נעם דן:  אנחנו אומה הכי חזקה, מתוחכמת, מבריקה ומלאה הומור ושנינות שהייתה אי פעם, לא סתם, ואנחנו לא יכולים להרשות לעצמנו לפחד מדרך ארוכה, אבל עכשיו הדרך מתקצרת

נעם דן:       אל תזרזו לי את הגיור של מי שמת, אל תזרזו לי את הגיור של מי שנלחם, תביאו את האזרחים והאזרחיות שלנו, שזו הברית שלנו איתם, הביתה, ואחר כך תחשבו על כל שאר הדברים

נעם דן:  ואני מצטערת אם אני נשמעת נסערת, אין לי יום ואין לי לילה ואין לי עוד נושאים לדבר עליהם, אין לי

יוליה מלינובסקי: צודקת

יוליה מלינובסקי:  קודם כל זה ברור מאליו ואנחנו לא מפקפקים לשנייה במה שאת מרגישה, חד משמעית

נעם דן: אני לא רוצה אמפתיה, אנחנו לא בשבעה

עודד פורר: אנחנו בעניין הזה, אני חושב שעם ישראל כולו, מלוכד ומאוחד מאחורי המטרה הזו

יוליה מלינובסקי: אין פה שאלה, את לא צריכה לתקוף אותנו

נעם דן: אתה יכול להבטיח לי שיהדות התורה וש"ס מאוחדים?      

עודד פורר: אני יכול להבטיח לך על כולם

נעם דן: אתה יכול להבטיח לי שכל המפלגות שלנו יתחייבו לעסקה? שאתה תצביע בעד עסקה?      

עודד פורר: גם הם יעשו הכול כדי שהחטופות והחטופים יחזרו

נעם דן: אני לא רוצה פלאיירים, אני רוצה שתתחייבו שאתם תיתנו גב לממשלה הזאת להחזיר אותם הביתה, בכל הצבעה, בכל עסקה

נעם דן:  האם אתם יכולים להבטיח לי את זה?      

עודד פורר: ככל שזה תלוי בנו אנחנו - - -     

יוליה מלינובסקי: אבל הם לא חברי כנסת

נעם דן: יש להם חברי כנסת? הם שליחי ציבור? יש לנו היום כוח

נעם דן:  אני פישרית קטנה, אני כלום

עודד פורר: יש פה עוד מהמשפחות ואני מאוד רוצה שנשמע גם אתכם, אבל ברשותכם אני יכול לתת לרב חיים אמסלם קודם לפני שהוא יוצא? הוא פשוט עלה עכשיו בזום

נעם דן: אני צריכה אותו, אני צריכה את הרב אמסלם

עודד פורר: בבקשה, הרב חיים אמסלם

חיים אמסלם: שלום לכם

חיים אמסלם:  אני לרשותכם

חיים אמסלם:  אני כואב את הכאב, שמעתי את רוב ככל הדיון

חיים אמסלם:  אתם יודעים את דעתי, פרסמתי אותה, גם בנושא הספציפי הכואב של קבורת החיילת וגם בנושא הגיור בכלל

חיים אמסלם:  אתם יודעים את דעותיי ואת המאבק שלי ואני מוכן לענות על כל שאלה שתשאלו

עודד פורר: אני יודע שעסקת בנושא הזה בהקשר של אותה אזרחית שנרצחה, אבל גם בהקשר של גיור וגיור לוחמים שנמצאים עכשיו בקרב

עודד פורר:  יש כמה כאלה שנמצאים בקרב, רוצים להתגייר, רוצים להשלים הליכי גיור, לא סיימו הליכי גיור, מה אפשר לעשות? אם אני מסתכל, יש 112 מתגיירים שהיו בשלב סמינר ב' והפסיקו את הגיור שלהם בגלל המלחמה

חיים אמסלם: צריך להבין הלכתית, כל מי שנמצא בתהליך גיור ואנחנו מתרשמים שבאמת כוונתו כנה ואמיתית, כמו שאר החיילים ששמים את נפשם בכפם ומוכנים לסכן את חייהם למען העם היהודי הם בהגדרה ההלכתית שכתוב בה 'שהויי מלחמה לא משהינן', אסור להשהות אותם, אסור לעכב אותם

חיים אמסלם:  כל עיכוב בנושא הזה הוא בבחינת איסור

חיים אמסלם:       מה ניתן לעשות? כידוע לכם, אני עומד בראש בית דין פרטי לגיור, אני מוכן וחברי בית הדין שלי מוכנים לטפל בכל החיילים שנמצאים בתהליכי גיור שלמעשה רק טכנית צריך לגמור את הגיור שלהם

חיים אמסלם:  שאלת הגיור במדינת ישראל עולה מדי פעם בפעם, העוול שנעשה בנושא הזה גובל בפשע, זו שערורייה

חיים אמסלם:  מדינת ישראל מתעוררת לצערנו רק כאשר קורים מקרים טרגיים כאלה, או שחייל שלא השלים את הגיור שלו נקבר בצורה מבזה

חיים אמסלם:  זה בושה

חיים אמסלם:  אני לא רוצה לומר מילים קשות, זה חילול ה', זה פוגע בכולנו, זה פוגע בלכידות

חיים אמסלם:  אין תיאור שיכול לתאר את הדבר הכל כך לא נכון

חיים אמסלם:       בהתייעצות כמובן עם רבנים אחד הרבנים, מגדולי הרבנים במדינת ישראל, אמר לי: דעתי, אם המשפחה הייתה רוצה ואם יכולים צריך פשוט להוציא אותה ולשים אותה במקום הכי מכובד

חיים אמסלם:  אני לא יודע אם זה הדבר הנכון לעשות, אבל ברור שצריך לכרוך את השאלה הזו של הקבורה עם שאלת הגיור של חיילי צבא ההגנה לישראל

חיים אמסלם:       וברשותך, עודד, אתה קראת מקודם דברים ממה שכתבתי, אבל אני אקרא שורה נוספת של אותו רב, הרב פאפו, שהוא היה רב מאוד גדול, הוא כותב כי יש רבים מבני ישראל שנראים לפנים, כלומר נראים לכאורה אנשים רגילים, כלים ריקים, אבל יש בידם מצווה זו של הצלת ישראל שבזה הם מכריעים ועוברים את החכמים הגדולים שבישראל

חיים אמסלם:  כלומר אותם החיילים הקדושים שנלחמים למעננו הם במדרגה שהם עוברים את גדולי הרבנים מבחינת הצדיקוּת ומבחינת המעש

חיים אמסלם:  אז בשוויון נפש לתת לדברים האלה להמשיך זו טעות גדולה

חיים אמסלם:      אני מקווה שהדבר הטוב היחיד שיצא מהדבר הכואב הזה, שמדינת ישראל, כנסת ישראל, ממשלת ישראל, תתעורר ותיתן דעתה להתחיל לשים סוף לשערורייה הבלתי נגמרת סביב שאלת הגיור של החיילים ולא רק של החיילים, של מאות אלפים

חיים אמסלם:  גלי עלייה גדולים צפויים לנו מכל העולם, בכל גל עלייה יש אחוז גבוה של כאלה שמבקשים להסדיר את הזהות שלהם, שרוצים להתחבר לעם היהודי בכנות, באמת, בלב תמים, מוכנים לסכן את חייהם ולהמשיך להתעלל בהם זה פשע

חיים אמסלם:  זה מה שיש לי לומר

עודד פורר: תודה, הרב אמסלם

עודד פורר:  אני מציין שמדובר גם על נפגעי פעולות איבה וכל מי שבעצם נמצא כאן, מצוות ההתיישבות בארץ היא חלק בלתי נפרד מהמשמעות

נעם דן: לא תהיה התיישבות בארץ אם לא נוכל להבטיח שנגן על האנשים האלה, לא נוכל

עודד פורר: אני רוצה לתת גם לנעם

בן עזרא: אני נעם עידן בן עזרא

בן עזרא:  הדיון פה קצת כבד עליי, אבל גם קצת מוכר לי כי אני קברתי את האחיינית שלי לפני חודש

בן עזרא:  האחיינית שלי נרצחה בידיים של אחי, זה אחי, צחי עידן, הוא בן 49, האחיינית שלי חגגה ארבעה ימים לפני את יום הולדת 18 שלה

בן עזרא:  אחי יצא מהבית שפוף, בהלם, עם הדם של מעיין על הידיים והוא נמצא עוד מעט 40 ימים בשבי החמאס

בן עזרא:       ואללה, אני באתי לפה היום כדי לדבר אל ליבכם כי אף אחד אליי לא הגיע לדבר או לשאול אותי, כי אני נמצאת בשני מקומות, אחד בשכול והשני אני נמצאת עם החטופים

בן עזרא:  אני נמצאת במקום בלתי אפשרי מבחינתי, שאני לא מאחלת לאף אחד להיות בו ושהוא לא יצטרך בכלל לבחור את הדברים האלה

בן עזרא:  אני פה כדי להגיד לכם שאם נרקמת עסקה, אם יש כיוון לעסקה, אם יש חלקיות לעסקה, אני מבקשת שכולם ייכללו בה, גם אם זה יהיה בפעימות וגם אם זה יהיה בצעדים קטנים

בן עזרא:  אני מבקשת היום לדעת מתי אח שלי מגיע לארץ, כי הוא נמצא בתפוצות כרגע

נעם דן: אפשר גם להציע את העסקה

בן עזרא: אני יכולה להציע הרבה עסקאות

נעם דן: לא, הם יכולים ליזום עסקאות

נעם דן:  ממשלת ישראל יכולה להיות זאת שיוזמת ולא החמאס ואנחנו רוקדים לחליל שלו

בן עזרא: אני קטונתי

בן עזרא:  יש לי אמנם תעודה, אבל אין לי תארים

בן עזרא:  בחמישה שבועות האחרונים יש לי כישורים בתקשורת, כישורים במשא ומתן, כל מיני דברים שהייתי צריכה ללמוד בספיד

בן עזרא:  מה שאני באה להגיד זה שהמשפחה של אחי לא תוכל להירפא עד שאחי לא יהיה פה בבית ואנחנו לא יודעים מה המצב שלו ואנחנו לא יודעים, בניגוד לאחרים, אם הוא נמצא מעל הקרקע, מתחת לקרקע, איפה בקרקע הוא בדיוק נמצא, אם פוגעים בו, לא פוגעים בו, וזה בלי שדיברתי על מיטוט החמאס ועל שתי המטרות שכרגע קיימות על שולחן הממשלה

בן עזרא:       אני חרדה למצבו של אחי וכל מה שאני מבקשת זה שהוא יגיע הביתה כמה שיותר מהר, כדי שאנחנו נוכל להירפא, הוא וכל שאר החטופים

אורי סביר: אני אורי רביץ, לאמא שלי קוראים אלמה אברהם, היא נחטפה מנחל עוז

אורי סביר:  היא בת 84

אורי סביר:  יום למחרת אנחנו ראינו תמונה שלה מובלת על אופנוע עם שני מחבלי חמאס שולפים עליה נשק

אורי סביר:  אישה בת 84, בלי התרופות שלה

עודד פורר: אתה גם מתגורר בקיבוץ?      

אורי סביר: אני התגוררתי בקיבוץ, אני עזבתי לפני הרבה שנים, אבל יש לי אמא ואח בקיבוץ

אורי סביר:  אחי ניצל, אמא שלי נחטפה, היא בלי התרופות שלה

אורי סביר:  על אף שהיא נראתה בתמונה במצב פיזי טוב אני מתקשה להאמין שזה מצבה גם היום, כמעט 40 יום, כשאין לי מושג אם היא מקבלת את התרופות שלה, על אף שאני באופן אישי הייתי פעמיים בצלב האדום, שאני לא מבין כמה הוא ממלא את חלקו, וכמה הבית הזה, או אפילו חבר כנסת אחד מבקש להיפגש עם הצלב האדום, למה אנחנו ביקשנו פגישה ואף אחד מהבית הזה לא ביקש אותה, למיטב ידיעתי

אורי סביר:       אנחנו היינו בכמה ועדות ואצלכם בקיר יש את תמונות החטופים

אורי סביר:  לא ראינו את זה בשום מקום אחר

עודד פורר: זה מופיע כאן מהיום הראשון

עודד פורר:  אני רק רוצה להגיד תודה, אני לא יודע מי הם, הם לא מהארץ, לזוג ישראלים שעשו את היוזמה הזו מחו"ל וכולנו שמענו על זה שתולים אבל הם הוסיפו שם קישור לתמונות ולמידע, וזה אפשר לנו, עד כמה שזה נשמע אבסורדי - - -     

נעם דן: הממשלה יכלה לעשות את זה

עודד פורר: בסדר, אני עושה בתוך המסגרות שלנו

עודד פורר:  בזכותם הייתה לנו את היכולת מיד - - -     

שלומית אבינח: זה לא כולם

אורי סביר: ההנכחה הזאת היא בעיניי חשובה

אורי סביר:  מול כל חטוף נחטפה כל המשפחה שלו ואני חושב שכל המדינה הזאת ביחד נחטפה ואני חושב שהתפקיד של המדינה הוא קודם כל להחזיר את האזרחים שלה ובשאר אפשר לטפל אחר כך

אורי סביר:  יש אמנם יעד למוטט את החמאס, אני חושב שהוא יעד מאוד אמביציוזי ובסיומו יכול להיות שאי אפשר יהיה לעמוד ביעד העיקרי שהוא קודם כל להחזיר את האנשים האלה הביתה, את הילדים, את הזקנים, את החיילים, את כולם

אורי סביר:       זה החוזה הבסיסי של המדינה הזאת עם האזרחים שלה, זה האתוס, גם ביהדות אני מבין שיש ערך של פדיון שבויים, ואין בלתו

אורי סביר:  אם זה לא יקרה אז אנחנו לא נקרה

אורי סביר:  לא רק הם ייחטפו אלא כל מדינת ישראל לא תהיה לה תקומה

עודד פורר: תודה, אורי

נעם דן: אני רוצה להתנצל אם הייתי תוקפנית קודם או נסערת, גם בפני חבר הכנסת שטרן, לא הייתה לי שום כוונה לנזוף בכם

נעם דן:  אני רוצה להיעזר בכם, אני רוצה לתת לכם רוח גבית, אני באמת חושבת שדיון שמדבר על זירוז תהליכי גיור, אני מבקשת מכם שתזדרזו בגאולה הזאת הפשוטה כדי באמת לפדות אותם, זה באמת בידיים שלכם, ולא התכוונתי להכעיס או לפגוע

אלעזר שטרן: אנחנו נדבר אחר כך

יוליה מלינובסקי: אנחנו מבינים את כל ה - - -     

אורי סביר: על אף שהדיון שלכם היה מרגש עד דמעות

עודד פורר: הוא עדיין נמשך, לצערי

אורי סביר: תודה לכם

נעם דן: תודה רבה

עודד פורר: המשרד לשירותי דת

עודד פורר:  גל

עודד פורר:  יש פה כמה סוגיות שאנחנו נצטרך לפרק אותן בדיון הזה ולהמשיך בדיונים הבאים אם נצטרך, אבל אני מקווה שלא, האחת היא לפתחכם

עודד פורר:  קודם כל יש את מה שנוהג צבא ההגנה לישראל, מדוע לא נוהגים כך בבתי העלמין האזרחיים ומדוע זה לא עובר כחוט השני בין כל המועצות הדתיות ומשאירים אנשים להתמודד עם התמודדות, כמו ששמענו בבית שאן, שבעיניי היא חסרת כל בסיס אפילו

גל שם טוב: שלום לכולם

גל שם טוב:  שמי גל שם טוב, אני הפרויקטור של המשרד לשירותי דת לטיפול בקבורה החללים והאזרחים מה-7 באוקטובר

גל שם טוב:  בראשית דבריי אני רוצה להשתתף בצער המשפחות, בפרט בצערה של אולגה והמשפחה שלה, ומייחל, כמו כל עם ישראל, לשחרורם המהיר של החטופים, כולנו מקווים לכך כמה שיותר מהר

גל שם טוב:       בצורה עניינית

גל שם טוב:  נושא הקבורה זה נושא הלכתי, לא רגולטורי

גל שם טוב:  כל מה שקשור לרגולציה המשרד פעל ופועל, בכל מה שנמצא תחת ההלכה, איפה שאפשר להקל

עודד פורר: צה"ל פועל בניגוד להלכה?      

גל שם טוב: אני אומר שוב, הרבנות הראשית - - -      

עודד פורר: סליחה, דווקא בגלל שאתה אומר שזה נושא הלכתי, נגיע לאט לאט לכל דבר, אבל כרגע יש גוף רשמי של מדינת ישראל שנוהג בצורה אחת וגוף אחר שנוהג אחרת

גל שם טוב: חבר הכנסת פורר, אתה יודע טוב ממני שיש דברים שעושים מצבא מבחינה הלכתית ויש דברים שעושים ברמה המדינית מבחינה הלכתית ואני לא רוצה להיכנס לסוגיה הזאת

אלעזר שטרן: אני אשאל

אלעזר שטרן:  מי זאת המדינה או הרב שאתה שואל? האם רב או מועצה דתית בבית שאן יכולה להחליט בניגוד או אחרת ממה שמחליטה מועצה דתית במקום אחר בארץ, ששניהם גופים של המדינה ושניהם פועלים לפי ההלכה לדעתם? אני שואל אותו

אלעזר שטרן:  אני יודע את זה, אני שואל אותו

גל שם טוב: חבר הכנסת שטרן, בסוף המועצה הדתית כפופה למרא דאתרא של כל עיר ועיר

גל שם טוב:  יש רב לכל עיר ועיר והמועצה הדתית כפופה אליו ואותו רב כפוף להלכה כפי שהרבנות הראשית מביאה לידי ביטוי

אלעזר שטרן: אני שואל, אתה גוף ארצי, האם אתה כגוף ארצי אומר שאתה הולך לכל מרא דאתרא, כמו שאמרת, או שאתה אומר אוקיי, כשמגיעה כזאת סוגיה לפתחי ואני גוף ארצי של מדינת ישראל, נגיד במקרה הטוב מבחינתך, אני הולך לרבנות הראשית

אלעזר שטרן:  האם הלכת לרבנות הראשית? האם צריך ללכת לרבנות הראשית? או האם אתה אומר שכל מקום מרא דאתרא יקבע?      

גל שם טוב: בעיניי הרבנות הראשית זה הגורם שאמור להחליט

גל שם טוב:  ראיתי קודם שהרב שמחה וייס, שהוא חבר מועצת הרבנות הראשית, נמצא בדיון הזה, ואני חושב שנכון להפנות את השאלה הזו אליו, שהוא יתייחס והוא יגיד מה דעתה של הרבנות הראשית בנושא הזה

גל שם טוב:  אני אומר, המשרד לשירותי דת הוא גוף רגולטורי, אני לא מנסה להתנקות מהאחריות שיש למשרד לשירותי דת ואני לא מנסה לגלגל את זה למקום אחר

עודד פורר: אוקיי

עודד פורר:  הרב אליעזר שמחה וייס

אליעזר שמחה וייס: שלום וברכה

אליעזר שמחה וייס:  אני מצטרף לכאב של החטופים, לכאב שלך, אולגה, אני באתי לשבת פה מסביב לשולחן כדי לנסות להסביר ולהגיע להבנות ולא לעשות ויכוחים, אני לא חושב שזה זמן לוויכוחים, להשתמש במילים כמו רשע ופשע וכל הדברים האלה

אליעזר שמחה וייס:       אני רוצה להגיד לכם, ודאי וודאי שהרבנות הראשית קובעת את ההלכה בשביל מדינת ישראל וגם בשביל חוץ לארץ ואני אומר לכם שאם מקרים באים אליהם הם מוצאים את הדרך לפתור בעיות

אליעזר שמחה וייס:  מה שאולי קרה פה, ואני לא יודע את כל הפרטים, שבאמת זה לא הגיע לפתחו של הראשון לציון או למועצת הרבנות, דברים קרו בלחץ

אליעזר שמחה וייס:  אני מציע ואני אציע לרבנות הראשית שימנו אומבודסמן שיטפל בכל מקרה ומקרה כזה משום שיש פתרונות ופתרונות שלא צריכים לדבר עליהם, להרחיב עליהם, אלא לקיים אותם כדי שלא יהיה את הצער הגדול הזה

אליעזר שמחה וייס:       אני שמעתי מה שחברת הכנסת אמרה, אני יודע שלא הבדילו בין יהודים ללא יהודים, אני נצר של שרידי שואה ואני יודע את זה ואני מעריך כל אחד ואחד, במיוחד החיילים האלה שבאו מחוץ לארץ, הקריבו את נפשם למען עם ישראל, בוודאי ובוודאי אין יותר גדול מהם

אליעזר שמחה וייס:  אנחנו יכולים לעשות הכול דרך ההלכה ודרך ההלכה זה לא להשתמש בהתנגחות אחד עם השני

עודד פורר: הרב וייס, תגיד מה אתם עושים

עודד פורר:  אנחנו נמצאים בעיצומו של אירוע - - -     

אליעזר שמחה וייס: אז בעיצומו של אירוע - - -     

עודד פורר: סליחה, רק שתבינו, אני מניח שכולכם יודעים, אנחנו, חברי הכנסת, הולכים בין בתי העלמין, אתמול הייתי בהר הרצל, בלוויה

עודד פורר:  מספר הלוויות שמתקיימות שם, הצבאיות וגם האזרחיות, באותו הזמן במספרים שלא התמודדו איתם במובנים האלה

עודד פורר:  אתמול קברו בכפר סבא לוחמת תצפיתנית חודש אחרי שהיא נרצחה

עודד פורר:  אנחנו נמצאים במצב, מדינת ישראל מעולם לא התמודדה במובנים האלה ובהיקפים האלה בצורה כזאת

עודד פורר:  כולנו מחויבים בעת הזאת, במגוון רחב של נושאים, לפתרונות, גם ההלכה והרבנות הראשית

אליעזר שמחה וייס: אבל פתח פתוח מצאת

אליעזר שמחה וייס:  אתם צריכים להבין שיש פתרונות וצריכים לבקש

אליעזר שמחה וייס:  אם הרב בבית שאן, ואני לא יודע מה קרה שם, הוא לא התייעץ, אני לא יודע ואני לא חושב ש - - -      

עודד פורר: הרב, אני חולק עליך, ואני אגיד לך במה אני חולק עליך

עודד פורר:  המשפחה לא צריכה לחפש את הפתרונות, אנחנו צריכים לחפש את המשפחה כדי לפתור לה את הבעיה

אליעזר שמחה וייס: נכון, נכון

עודד פורר: וזה צריך לרדת מהרבנות הראשית לכל המועצות הדתיות, לכל רבני השכונות

עודד פורר:  יש לי ויכוח ארוך על הרבה התייחסות במגוון רחב של נושאים, אבל פה צריכה להיות הנחיה ברורה מלמעלה שיורדת עד לאחרון הרבנים בכל עיר ועיר, כי המספרים הם כאלה ש– האמא, אחרי שלושה שבועות שהבת שלה הייתה נעדרת, היא לא יודעת מה, הם הולכים ללוויה, הם עכשיו יתחילו לחפש את הראשון לציון?     

אליעזר שמחה וייס: לא, אף אחד לא אמר את זה ולא צריכים להביא דברים לניגוח

אליעזר שמחה וייס:  אני אומר לכם שיש פתרון, אולי ייתכן שם בבית שאן משהו קרה, וזה לא המשפחות, אלא מי שאחראי

אליעזר שמחה וייס:  לאו דווקא הרב אחראי על החברה קדישא, אתם יודעים את זה, אבל יש פתרונות וצריכים לגשת לפתרונות

אליעזר שמחה וייס:  ואני אומר לך, תבוא איתי לראשון לציון ואתה תשמע אותם, אבל יש דברים שאתה לא יכול לפרסם

עודד פורר: אני רוצה שהראשון לציון, הרב הראשי, יוריד את זה עד לאחרון הרבנים

עודד פורר:  זה מה שאני רוצה, זו הבקשה שלי אליך

אליעזר שמחה וייס: בסדר, אבל כל מקרה ומקרה זה לחוד

אלעזר שטרן: הרב וייס, למה אנחנו צריכים לחכות אחרי 40 יום בשביל ללכת לרב הראשון לציון?      

אליעזר שמחה וייס: אתה לא צריך

אלעזר שטרן: שנייה רגע

אלעזר שטרן:  אני מאמין ואני מקווה שהראשון לציון היה מוצא את הפתרונות, והסיפור בדימונה, אנחנו לא מדברים רק על בית שאן, לדוגמה על דימונה, אנחנו מדברים על בית שאן, יכול להיות שזה היה נראה אחרת

אלעזר שטרן:  מה שאני שואל, המדינה הזאת בזמן הזה, גם הרבנות הראשית, מוציאה מי שברך ללא משנה מה ומעדכנת ואומרים בבתי כנסת, וקובעים, היום נדמה לי, יום תפילה

אלעזר שטרן:  אז הרבנות הראשית יודעת גם להיערך לדברים

אלעזר שטרן:  הסיבה של הדיון כאן היה פרסום ב-YNET כמו שאמר יושב ראש הוועדה על אירוע של חייל שביקש לזרז את הליכי הגיור שלו

עודד פורר: וזירזו לו

אלעזר שטרן: וזירזו לו

אליעזר שמחה וייס: אז מה הבעיה?      

עודד פורר: לא, להיפך, מתוך זה - - -     

אלעזר שטרן: הבעיה היא למה מראש - - -     

אליעזר שמחה וייס: אני שואל אותך, חבר הכנסת, אתה אומר למה מראש הם לא עושים, אולי הם כן עושים? הייתה פשלה במקום אחד

אלעזר שטרן: כי יודעים איפה קברו אותה, מה אתה אומר לי אולי כן עושים?      

אליעזר שמחה וייס: לא, שם הייתה טעות, אולי טעו

אליעזר שמחה וייס:  אבל במקום זה אתה אומר שלא, תבנה על הפוזיטיב

אלעזר שטרן: אתה אמרת שנפנה לרב

אלעזר שטרן:  אתה אמרת, לא אני

אליעזר שמחה וייס: אני אמרתי שאם הם חושבים שיש בעיה שלא יכולים לפתור, שיפתרו, יש את הרב רוז'ה, אתה מכיר אותו, אני מתאר לעצמי, כולם מכירים

אלעזר שטרן: אני מכיר אותו הרבה שנים, נכון

אליעזר שמחה וייס: נכון, והוא פותר כל בעיה

אלעזר שטרן: נכון, הרב רוז'ה פותר

אליעזר שמחה וייס: נכון, אז משהו קרה במקרה

אליעזר שמחה וייס:  אז בשביל זה טוענים נגד? חס ושלום

עודד פורר: לא טוענים נגד

אליעזר שמחה וייס: וגורמים לאנשים להרגיש את הדבר הנורא שלא מתייחסים אליהם בכבוד? זה לא נכון

אליעזר שמחה וייס:  עושים רע לכל החיילים שעוד לא עברו את הגיור ונמצאים במצב הזה

אליעזר שמחה וייס:  זה לא נכון, מכבדים את כולם

עודד פורר: הרב וייס, אני רואה שאתה נסער, המטרה של הדיון היא לא להתנצח

אליעזר שמחה וייס: זה מה שאני אומר לכם

עודד פורר: אבל אני אומר לך - - -      

אליעזר שמחה וייס: אני לא מתנצח

אליעזר שמחה וייס:  כל הזמן מדברים חילול ה', פשע, רשע, מה זה?     

עודד פורר: הפגיעה היא קשה

עודד פורר:  כשפוגעים בנפש אחת כזו, במשפחה אחת כזו, הפגיעה היא קשה

אליעזר שמחה וייס: נכון

עודד פורר: ברשותך, הדרישה שלנו, הרצון שלנו, ואני אומר את זה עוד פעם, זה לא צריך להיות שהמשפחות יתמודדו עם זה, אני מבקש עוד הפעם, לא היה, אני מבקש שיהיה עכשיו, וזה גם יופיע בסיכום, זה צריך לרדת מהרב הראשי לישראל לכל רב ורב, לכל עיר ושכונה, שהם צריכים להיות ערניים לכך שאם מתגלה סוגיה, להעלות אותה למעלה, ללכת למי שכן ימצא את הפתרון

עודד פורר:  בהיכרותי הקטנה עם ההלכה היהודית היא הלכה שיודעת לפתור בעיות וצריך פשוט לרצות, פשוט לחפש, פשוט לחפור

אליעזר שמחה וייס: אני מוחה על זה שאתה רומז שלא רוצים, רוצים ופותרים

עודד פורר: זה לא מה שאמרתי, אתה לא הקשבת לי

עודד פורר:  אני אגיד את זה בפעם הרביעית, אני מבקש שתהיה הנחיה מהרב הראשי לישראל לכל רב עיר וכל רב שכונה

יוליה מלינובסקי: לחדד

עודד פורר: כי אם אותו אחד, במקרה בבית שאן, הייתה הנחיה כזו והיה פונה למעלה יכול להיות שהיה נמנע מאיתנו כל זה

אליעזר שמחה וייס: יכול להיות, ויכול להיות שאם בבית שאן היה להם קצת אופקים רחבים זה לא היה מגיע למצב כזה

עודד פורר: למי היה אופקים רחבים?      

יוליה מלינובסקי: למשפחה?     

אליעזר שמחה וייס: לא משפחה, מה זה קשור למשפחה

יוליה מלינובסקי: לרב, ברור

אליעזר שמחה וייס: לא משפחה, אני לא יודע אם זה הגיע אפילו לרב

אליעזר שמחה וייס:  אלה האנשים שמטפלים, אז יש אנשים עם חוסר שכל

עודד פורר: הרב עידו פכטר ואחר כך אני רוצה לשמוע ממשרד הביטחון

עידו פכטר: תודה רבה

עידו פכטר:  אני מלווה את אולגה ואת המשפחה, המקרה הזה הועבר אליי

עידו פכטר:  אני מנאמני תורה ועבודה

עידו פכטר:  המקרה הזה הועבר אליי ובעקבות כך פניתי גם למועצות דתיות וגם לרב אמסלם שפסק ההלכה שלו קיבל את ההסכמה של הרב אברג'יל, שהוא ראש אבות בית דין בירושלים, שהיה צריך לקבור אותה בקבורה יהודית לכל דבר

עידו פכטר:      דבר ראשון, וזה אני פונה לרבנות הראשית, הרב וייס, אני חושב שהרבנות צריכה להתנצל בפני אולגה

עידו פכטר:  כשאני דיברתי עם אולגה היקרה אני התנצלתי ואני לא ידעתי בשם אני מתנצל

עידו פכטר:  אני לא מייצג את הממסד, אני מייצג את החברה האזרחית, אבל אני חושב שגם אם זה לא באשמת מישהו ספציפי ראוי שהרבנות הראשית, מישהו ממועצת הרבנות הראשית, ירים טלפון למשפחה

אליעזר שמחה וייס: אני ארים לה טלפון

עידו פכטר: תודה רבה

עידו פכטר:  זה דבר ראשון

אליעזר שמחה וייס: אבל, הרב עידו, למה אתה לא פנית לרבנות הראשית?      

עידו פכטר: אז אני רוצה להגיד לרב שארגון עתים פנה לרב רוז'ה, עוד מעט אם אפשר את רשות הדיבור אחר כך ל - - -     

עודד פורר: אני אתן אחר כך לארגון עתים

עידו פכטר: כן, כי ארגון עתים פנו לרב רוז'ה בדיוק בשאלה הזאת והוא יגיד מה הרב רוז'ה ענה

עידו פכטר:  אני לא חושב שחברי הכנסת הצליחו לשנות עמדה הלכתית של הרבנות הראשית, או בכלל עמדות הלכתיות לצערי

עידו פכטר:  אני רוצה להגיד שני דברים על זה

עידו פכטר:  דבר ראשון, אין לרבנות הראשית סמכות על רבני עיר, זה לא שהרב הראשי מוציא היום משהו וכל רבני העיר נשמעים אליו, יש סמכות מקומית לרב העיר לנהוג כפי שהוא נוהג

עידו פכטר:  צריך לדייק בדברים

יוליה מלינובסקי: לא בדיוק

עידו פכטר: דבר שני שאני רוצה לומר, שיכול להביא פתרון למקרה הזה, במקום לסמוך על פקידים בחברות קדישא בכל הארץ, שאני לא יודע איך נגיע אליהם, איך להשפיע עליהם, יכול להיות מהלך שאפשר לעשות כאן, זה לעשות שכל ההרוגים הללו בזמני מלחמה או בזמני פיגועים, שיהיה נציג מטעם הצבא שייקח עליהם פיקוד גם במהלך הקבורה

עידו פכטר:  אני לא יודע אם לקבור אותם בבית קברות צבאי, אבל מישהו שילווה ישר את המשפחה כי הבעיה שהייתה במשפחה היקרה הזאת הייתה שאף אחד לא היה איתם, שהם הגיעו לבד מול ה - - -      

עודד פורר: הם נפגעי פעולות איבה, אז זה הרבה פחות מסודר

עידו פכטר: אפשר לסדר את זה וזה היה מונע את הסיפור

עידו פכטר:  אם היה נציג צבאי שמכיר את הסוגיות הללו יכול להיות שהוא היה מונע את זה, אולי

עודד פורר: אני רוצה את הנציג של עתים בקצרה ואז לתת לרבנות הצבאית, בבקשה

אוהד וייגלר: אני אגיד שכבר ביום השלישי או הרביעי ללחימה פנינו גם לרב הראשי, הרב לאו, ואחרי זה לרב רוז'ה, חבר מועצת הרבנות הראשית ויו"ר ועדת כבוד המת, שבאמת נחשב באמת מרא דאתרא בענייני קבורה, ופנינו אליהם באמירה של בואו סוג של נקדים תרופה למכה

אוהד וייגלר:  עוד לא שמענו על המקרים האלה, עוד לא ידענו עליהם, הם לא פורסמו וחלקם גם עוד לא קרו, ואמרנו בואו נמנע את חילול ה' הזה שזה יתפרסם החוצה, בתור יהודים קוברים ככה ולא יהודים קוברים אחרת, ובואו נשב ליד השולחן ונדון הלכתית בנושא הזה, כי יש פתרונות, כמו שאמרנו בצבא

עודד פורר: אגב גם באזרחות

עודד פורר:  אני הייתי בלוויה, לא משנה איפה, בבית עלמין אזרחי שנקבר נפגע פעולות איבה, לא באירועים האלה, באירועים אחרים, בתוך בית העלמין

עודד פורר:  מצאו לזה את הפתרון

אוהד וייגלר: בדיוק, אז להוציא פתרון רוחבי לעניין

אוהד וייגלר:  אנחנו יודעים שמאז אירועי שמחת תורה הנוראיים משהו השתנה פה ואנחנו צריכים להבין שאי אפשר להמשיך באותה מדיניות, לכן ניסינו להקדים תרופה למכה

אוהד וייגלר:      לצערנו מהרב הראשי לא קיבלנו התייחסות, מהרב רוז'ה קיבלנו תשובה, לא שהוא צריך שאני אסנגר עליו, אבל ייאמר לזכותו שהוא היה במחנה שורה 24/7 והוא מצא עדיין בשלוש לפנות בוקר זמן להשיב תשובה

אוהד וייגלר:  הוא ציטט פסק של הרב גורן מלפני עשרות שנים והוא אמר שכך אנחנו נוהגים, בעצם שקוברים אותם בחלקה נפרדת

אוהד וייגלר:  ואנחנו רוצים להגיד שאי אפשר להמשיך את אותה מדיניות

אוהד וייגלר:  המדיניות שהייתה בתקופת הרב גורן היא לא אותה מדיניות

אוהד וייגלר:  לא שההלכה השתנתה, המציאות השתנתה וההלכה יודעת להתאים את עצמה

עודד פורר: תודה

עודד פורר:  סגן אלוף יעקב גרידיש, קצין בית הדין לגיור

עודד פורר:  הוא נמצא איתנו בזום

יעקב גרידיש: שלום, בוקר טוב

יעקב גרידיש:  ברשות יושב ראש הוועדה וחברי הכנסת והמשפחות, אז באמת אנחנו קודם כל רוצים לפתוח בתנחומים למשפחות היקרות והאהובות שאיבדו את יקר בניהם, רפואה שלמה לכלל הפצועים, כמובן תפילה גדולה מאוד להחזרת השבויים הביתה במהרה בעזרת ה'

יעקב גרידיש:       הדיון הוא אכן דיון רגיש

יעקב גרידיש:  אני רוצה להתייחס לדברים שנאמרו פה, אז בהחלט כמו שהרב ציטט בעבר, וככה גם הוועדה, אנשים יקרים נופלים בקרב, הדיון הוא גם על אזרחים אבל גם על חיילים

יעקב גרידיש:  בצה"ל במלחמת 'חרבות הברזל' ובכלל זה חיילים שאינם יהודים שכמובן נלחמו לצדם של חיילים אחרים נקברים ביחד באותם בתי עלמין צבאיים, באותן חלקות, באותן שורות

יעקב גרידיש:  לוחמים ביחד, נקברים ביחד

יעקב גרידיש:  כמובן הדבר הזה נעשה בצורה הלכתית, על פי פרמטרים הלכתיים, אין קבורה מחוץ לגדר, הדבר הזה לא נעשה

יעקב גרידיש:  אנחנו מגלים רגישות מקסימלית לנופלים ולבני משפחותיהם

עודד פורר: זה רק חל על הצבא

עודד פורר:  מילה על הליכי הגיור או זירוז הליכי הגיור

חיים וייסברג: לגבי הסיפור של הליכי הגיור

חיים וייסברג:  באמת בעת הזאת, בעת מלחמה, פנינו למתגיירים שבאמת רוצים להיכנס תחת כנפי השכינה והם רוצים לסיים את תהליך הגיור וכמובן שהם החלו את תהליך הלימודים עוד לפני תהליך הלחימה וראינו את הלוחם מסיירת שאסור להגיד את השם שלה, שבית הדין בא לקראתו ועזר לו להגיע כמה שיותר מוקדם למקווה לאחר קבלת המצוות והוא ריגש את כולנו, ממש בזמן קצר הצלחנו לסיים איתו את תהליך הגיור אחרי שהוא סיים את כל תהליך הלמידה וקיבל מצוות בפני בית הדין

חיים וייסברג:       ישנם הרבה מתגיירים שסיימו את תהליך הגיור שלהם ומעוניינים להגיע לבית הדין, אך כמובן בעקבות המצב, חלקם לוחמים וחלקם אינם יכולים להגיע, או שנמצאים בכוננות וכאלה דברים, אנחנו משתדלים לשמור על שגרת דיוני בית הדין כמה שאפשר

חיים וייסברג:  הדיונים היום, אפשר לומר מבחינת הרגישות שלהם, הם יותר רגישים, הם מלווים בהרבה דמעות ונושאים רגישים שחיילים שופכים את ליבם, ועם זה אנחנו גם מתרגשים ביחד איתם ודייני בית הדין הגיעו מבינים את המציאות שאנחנו נמצאים בה

חיים וייסברג:       אני יכול לשמח קצת שברוך ה' עד כה, מתחילת שנת 2023, כבר 757 קיבלו מצוות בבית הדין, שזה מספר שהוא בדרך כלל לקראת סוף השנה

חיים וייסברג:  הנפקנו כבר 803 תעודות, שזה מספר שבדרך כלל אנחנו מסיימים איתו את השנה ויש לפנינו עוד חודשיים עבודה

חיים וייסברג:  טבלו במקווה 763

חיים וייסברג:  אלה מספרים ברוך ה' מאוד יפים ואנחנו רוצים להמשיך בהם ולעזור לחבר'ה שנמצאים בתהליך כן לסיים את התהליך כמה שאפשר

חיים וייסברג:       אני יכול להגיד שנושא המקוואות והבריתות המשיכו ללא עצירה גם לאחר פתיחת המלחמה, מהשבוע הראשון של הלחימה התעקשנו בכל מקרה להמשיך לקיים את המקוואות על מנת שחיילים וחיילות יוכלו לטבול במקווה ולסיים את התהליך ופנינו להמשך בעזרת ה', כמה שאפשר

אלעזר שטרן: יש בית דין נייד? אני לא שואל על זום, כמו שיש בבתי המשפט היום, שלדעתי זה גם דבר שצריך לשקול, אבל אם לא זה לפחות האם יש בית דין שיכול לרדת לשטח?      

חיים וייסברג: כן, בתי הדין הצבאיים הם יחסית ניידים

חיים וייסברג:  היום מתקיימים דיונים בבית הדין בחיפה על מנת להקל על מתגיירים שבאים מאזור הצפון, היום מתקיים בית דין בירושלים, כי גם שם צריך עזרה

יוליה מלינובסקי: בעוטף עזה? בעזה?      

חיים וייסברג: זה קצת מורכב, בהתאם להנחיות פיקוד העורף

יוליה מלינובסקי: אבל אתם מחתנים שם, הרבנים של הצבא עושים שם חופות אז מה הבעיה לעשות שם גם גיור?      

יעקב גרידיש: חברת הכנסת, אין מניעה להקים הרכב ולנייד אותו לעזה, כמובן שהדבר הזה תלוי בהנחיות הבטיחות

יעקב גרידיש:  אם אפשר להגיע לשם - - -     

יוליה מלינובסקי: ראיתי חופות שם, אירועים מאוד שמחים שם

יוליה מלינובסקי:  אני לא מתכוונת בלב העיר עזה, ליד בית חולים שיפא

יעקב גרידיש: כל מקום שאפשר להגיע אליו על פי ההנחיות - - -      

יוליה מלינובסקי: אתם עושים את זה?      

יעקב גרידיש: לא נתקבלה בקשה, אבל אין מניעה לעשות את הדבר הזה במידה שנתבקש

יוליה מלינובסקי: אולי כדאי לא לחכות שייפנו, אולי להגיד שיש כזאת אופציה?     

עודד פורר: הם אמרו שיש אופציה כזאת, זה גם ייצא מפה בסיכום שמבחינת צה"ל, ככל שתהיה דרישה גם מהחיילים בשטח

יוליה מלינובסקי: החיילים בשטח צריכים לדעת על זה

יוליה מלינובסקי:  לא החיילים צריכים לרדוף היום, הפוך, אתם צריכים קצת להיות יותר פתוחים, לשנות את הדיסקט

יוליה מלינובסקי:  זה הפוך

יוליה מלינובסקי:  עזוב אותי ממצוות, זה שבן אדם שם מסכן את חייו, לדעתי זו המצווה הכי גדולה, זו קבלת היהדות שלו, אם ניכנס לוויכוח הלכתי מה קודם למה

יעקב גרידיש: אנחנו לא נכנסים לוויכוח הלכתי, אנחנו עושים את עבודתנו נאמנה, אני חושב שעל כך אין ויכוח בחדר

יוליה מלינובסקי: יש ויכוח

יוליה מלינובסקי:  יש ויכוח מאוד רציני, אדוני, כי אם אתה תישאר בקונספציה הקודמת ותלך לפי מצוות וכל המשנה הסדורה הזאת אז התוצאה תהיה אותו דבר ויכול להיות שכדאי לשנות את תפיסת העולם הזאת

יוליה מלינובסקי:  בן אדם שמסכן את חייו והוא לא יהודי על פי ההלכה, הוא קיבל את המצווה של הגנת המולדת או שיותר חשוב דברים אחרים אולי? אני מצפה שאתם גם תהיו קצת פרואקטיביים ולא תחכו שמישהו יפנה, אלא גם ליזום

עודד פורר: אוקיי

עודד פורר:  הרב יהודה עמיחי

יהודה עמיטל: ברשות היושב ראש, ברשות כל הנוכחים, ברשות הרב וייס, מערך הגיור מאז עבד כל הזמן רצוף, מאותו יום, מאחרי שמחת תורה, יום אחד לא עבדו, יום ראשון, אבל כל שאר הימים עבדו, בתי הדין עבדו רצוף, טבילות היו רצוף, הטפות היו במהלך רציף

יהודה עמיטל:  אנחנו במשך כל הזמן, כפוף לתקנות פיקוד העורף, ברור, לא צריך לחזור על הדבר הזה כאן, אנחנו הקלנו בכמה דברים כדי להקל על מתגיירים

יהודה עמיטל:  פתיחות תיק, התרנו לעשות את זה בזום, בחלק מהמקומות התרנו גם ריאיונות בזום, לפי המקומות, אשקלון למשל קיבלה או כל מיני ערים שהיו יותר קשות, נהריה קיבלה

יהודה עמיטל:       לגבי הלימודים גם התרנו לעשות לימודים בזום

יהודה עמיטל:  שוב פעם, כפוף לכל מיני חלקים, אבל בעיקרון כל מערכות הגיור, בתי הלימוד, שזה כולל בייחוד את נתיב, שזו המסה הגדולה, כולם קיבלו אפשרויות

יהודה עמיטל:  אנחנו בוודאי מעדיפים פרונטלי, יש גם מורים שמעדיפים פרונטלי ויש גם תלמידים שמעדיפים פרונטלי, אבל אנחנו נתנו את אפשרות הבחירה, זאת אומרת מי שירצה ככה, מי שירצה ככה, לעשות בתוך הדברים הללו והם יגיעו לבית הדין כשייגמר התהליך

יוליה מלינובסקי: היו דוגמאות בהיסטוריה של העם היהודי, כאשר לא היה צריך, לא לימודים ולא מבחנים ולא שום דבר, בעת צרה כשבן אדם מצהיר שהוא יהודי ומקבל על עצמו את הגורל של העם היהודי אז העם היהודי מקבל אותו בלי כל הבירוקרטיה, הבוכהלטריה והמבחנים

יהודה עמיטל: סליחה, סליחה, אל תקראי להלכה בירוקרטיה ולא בוכהלטריה

יוליה מלינובסקי: לא, אני לא דיברתי על הלכה

יהודה עמיטל: סליחה, אני מבקש לא לקרוא ככה להלכה

יוליה מלינובסקי: אני לא דיברתי על ההלכה, דיברתי על לימודים, דיברתי על הבירוקרטיה

יוליה מלינובסקי:  הלכה זה משהו אחר

יהודה עמיטל: בסדר

יהודה עמיטל:  בעניין ההלכה מערך הגיור כפוף לרבנות הראשית והוא עושה את מה שהיא אומרת

יהודה עמיטל:  אם הרבנות הראשית תחליט שהיום מותר לקבל גרים בהרמת כוס או במשהו אחר, במה שהיא תגיד - - -     

אלעזר שטרן: נגיד בעמך עמי ואלוקייך אלוקיי

יהודה עמיטל: עמך עמי

יהודה עמיטל:  לא אכפת לי, מה שהיא תגיד לי, אם היא תגיד לנו לעשות ככה אנחנו נעשה ככה, אין לנו בעיה לעשות - - -     

עודד פורר: זה היה טוב בזמנים אחרים

עודד פורר:  עמך עמי היה טוב בזמנים אחרים, היום זה לא מספיק טוב

יהודה עמיטל: אני לא נכנס לוויכוח ההלכתי כאן

יוליה מלינובסקי: אבל אני בדיוק לשם חותרת

יהודה עמיטל: סליחה, אני לא נכנס לוויכוח ההלכתי

יהודה עמיטל:  בוויכוח ההלכתי יש גוף שמנחה את מערך הגיור על פי חוק המדינה, יש מדינה ויש חוק של המדינה, יש לי כאן את הפרוטוקולים של אגף הגיור שזה דרך הרבנות הראשית

יהודה עמיטל:  רוצים לשנות את ההלכה? אין לי בעיה

יוליה מלינובסקי: מה דעתך?      

יהודה עמיטל: מה פירוש מה דעתי? דעתי לא כל כך צריכה לעניין כאן את מישהו בחדר הזה

עודד פורר: לא, יש לי שאלה, גם בהקשר הזה, אדוני הרב עמיחי, ואולי ירצה הרב וייס להתייחס לפסיקה של הרב אמסלם באשר לגיור ולהתייחסות למי שמגיע ולוקח על עצמו מצוות עוד מעבר למצווה, הולך ואומר שהוא מוכן לסכן את חייו למען עם ישראל

עודד פורר:  אני קטונתי, אני פחות למדן ממכם ובוודאי פחות למדן מהרב חיים אמסלם, אבל אני חושב שהרב חיים אמסלם הוא מספיק אילן גבוה להיתלות בו גם בנושא הזה, בוודאי של גיור, בוודאי בנושא של זרע ישראל

עודד פורר:  הרב אמסלם הוא רב אורתודוקסי על כל המשמעויות

יהודה עמיטל: השאלה מופנית לרב וייס, אני מבין

עודד פורר: אני לא יודע, או אתה או הרב וייס, כל פעם מגלגלים אותי למישהו אחר

אליעזר שמחה וייס: אין לי תשובה

אליעזר שמחה וייס:  אמרתי לכם, אנחנו מקיימים את ההלכה בפרנציפ של כוח דהיתרא עדיף

אליעזר שמחה וייס:  חבל להכניס את הרב אמסלם או הרב הזה

עודד פורר: למה חבל?      

אליעזר שמחה וייס: משום שיש רבנות ראשית, יש מועצת הרבנות, יש את בית הדין הגדול, והם ינתבו את העניין לפי ההלכה

אליעזר שמחה וייס:  וכמו שאני אומר לך, הראשון לציון כל הזמן אומר, כוח דהיתרא עדיף, אז כך זה צריך להיות

אליעזר שמחה וייס:  הרב אמסלם, כבודו במקומו, הוא רב גדול, אבל לא הולכים סחור סחור, הולכים לרבנות הראשית

אליעזר שמחה וייס:  אני לא יכול פה להכתיב הלכות או לשנות הלכות, יש גדולים מעליי ואני באמת חושב אולי לפני שהיינו עושים את הדיון פה היה נכון אם כבודו היה פוגש את הרב הראשי ומדבר איתו פנים אל פנים, משום שהרבה מהדברים האלה שעולים פה נפתרים

עידו פכטר: אבל הרב, פנו לרב לאו, פנו לרב הראשי, והוא לא נתן תשובה לזה

עידו פכטר:  עתים פנו לרב הראשי, לרב לאו, שייתן תשובה למקרים כאלה

אליעזר שמחה וייס: בעניין מה?      

עידו פכטר: בעניין הקבורה

אליעזר שמחה וייס: הקבורה זה לא עניין שלו, זה עניין של הראשון לציון

אליעזר שמחה וייס:  אבל הרב רוז'ה נתן תשובה

עודד פורר: סליחה, חברת הכנסת מלינובסקי, רצית להתייחס

יוליה מלינובסקי: אני מצטערת, פשוט יש דיון מאוד חשוב בנושא הגנה על פיטורים של אנשים שפונו מהמקומות שלהם

יוליה מלינובסקי:  יש גם כאלה, מתברר, שמפטרים אותם תוך כדי שהם בבתי מלון או מפונים, אני פשוט חייבת ללכת לשם

יוליה מלינובסקי:       אני לא אכנס להלכה, אני לא רבנית ואין לי תעודה ולזה אני לא נכנסת, אבל יש היגיון בריא שהוא בדרך כלל עובד בכל הסגמנטים של החיים

יוליה מלינובסקי:  לגבי הצבא, אני רוצה לפנות לאנשי הצבא והרבנות הצבאית, יש לכם היום 7,000 חיילים שהם לא יהודים על פי ההלכה

יוליה מלינובסקי:  אולי חלק מהם לא רוצה לעבור גיור, אולי חלק רוצה וכרגע לא יודע איך לעשות את זה, יכול להיות שאלו שהיו בתהליכים, אנחנו בעת צרה, עצם זה שבן אדם התגייס לצה"ל, לא עושה חשבון, מסכן את חייו, בעיניי זו יהדות

יוליה מלינובסקי:  אפשר להתווכח, אבל בעיניי זו יהדות במאה אחוז, והוא גם מוכן למות למען ארצנו

יוליה מלינובסקי:       אז אני מצפה קודם כל מאנשי הצבא האמונים על הדבר הזה לא לחכות שמישהו יבוא ויבקש, אלא ליזום את הפניות האלה

יוליה מלינובסקי:  מי שרוצה יבוא, מי שלא רוצה זכותו המלאה, אנחנו לא כופים את זה חלילה על אף אחד, אבל לא לחכות באזור הנוחות ולהמשיך באותו דבר

יוליה מלינובסקי:  אנחנו לא באותו דבר, לכולנו זה ברור, וכפי שאפשר לערוך חופות בשטחי כינוס ולעשות, ראיתי גם כן בריתות, אז גם את זה אפשר, ראיתי ברית שעשו, הביאו תינוק לשם ועשו ברית

יוליה מלינובסקי:  הכול עניין של רצון והאם מוכנים לשנות את הדיסקט

יוליה מלינובסקי:  זה לגבי הצבא, 7,000 היום בצבא שהם לא יהודים על פי ההלכה

יוליה מלינובסקי:       לגבי הרבנות הראשית

יוליה מלינובסקי:  הרב וייס, אתה יודע, יש לי כבוד גדול אליך, אנחנו גם דיברנו ואנחנו מכירים

יוליה מלינובסקי:  אני מבינה, מאוד קשה לעשות את הסוויץ', גם בנושא גיור, גם בנושא קבורה, גם בנושא קבלת האחר, אם אתם תישארו באותם גבולות העם יפוצץ לכם את הגבולות

יוליה מלינובסקי:  כוחנו בלהתאים את עצמנו לסיפור ולהיות ביחד

יוליה מלינובסקי:  ואל תספרו לי על הלכה, החוכמה שלנו, אנחנו מכירים את הדוגמאות, תמיד מוצאים פתרונות אם רוצים

יוליה מלינובסקי:  אני מאוד מבקשת שתרצו

יוליה מלינובסקי:  באיזה שהוא שלב לא נבקש, גם נדרוש

יוליה מלינובסקי:  תודה

עודד פורר: אנחנו לקראת סיכום הדיון, אני רוצה לתת למרדכי אסקין ואחריו לד"ר אליצור נאה, אז בקצרה

מרדכי סורקיס: אני רוצה רק להוסיף משפט אחד, כי הכול פה כבר בעיניי נאמר, על מה שחברת הכנסת מלינובסקי וגם כבוד היושב ראש פתח איתו

מרדכי סורקיס:  אני חושב שחוץ מההתמקדות בחיילים שמאז ומתמיד הם מתגייסים כדי להגן על העם ואנחנו רואים איזה עניין מיוחד, אני חושב שצריך להוסיף עוד איזה שהיא זווית, מאז ה-7 באוקטובר יש כאן אירוע רחב יותר של המשמעות של קשירת גורלך עם העם היהודי, המחיר הנורא שאפשר לשלם על זה כשאתה רואה איך בכל העולם אתה יכול להירדף ושיכולים להכחיש את הרצח שלך ופה המחיר נורא עוד יותר

מרדכי סורקיס:       אז כל היחס שלנו לאלה שקושרים את גורלם, הן כעולים זכאי חוק השבות והן כאלה שבאים להתגייר, זאת אומרת אם בעבר היחס הציבורי היה מלא חשדנות, מטיל ספק בכנות הכוונות, רואה בזה מניעים בעיקר אינטרסנטים ומשם מגיעים הרבה חסמים ורף גבוה שנדרש להוכחה, אני חושב שהאירועים האלה הם הזדמנות גם לשינוי תפיסה רחב, לא רק בשעת הקרב לחייל הספציפי, אלא באופן כללי לכל מי שמהיום ואילך יבוא ויגיד עמך עמי ואלוקייך אלוקיי

מרדכי סורקיס:  תודה רבה

צילי אליצור נאה: קודם כל אני רוצה להודות על הדיון הזה, גם ליושב ראש הוועדה וגם לאולגה ולכל מי שהשתתף, זה באמת מאוד מאוד קשה לעשות דיוני מדיניות בזמן שיש לחימה ודם נשפך וחטופים, אבל אני עדיין חושבת שהדיון הוא חשוב, ככל שתצא ממנו איזה שהיא התחלה של תיקון

צילי אליצור נאה:       אני רוצה להתחבר לדברים שנאמרו, עסקנו פה גם בנושאים של קבורה, גם בנושאים של גיור, שנדע לעשות את המעבר הזה באמת מהמוות, הסוגיות הכל כך כואבות, שלא יחזרו מקרים כל כך קשים, ועד הגיור, גם בלחימה וגם אזרחי, מהמוות לחיים, שנדע לעשות את המעבר הזה של לפתוח את המערכות, לפתוח את הלב, להגיע לאזרחים

צילי אליצור נאה:  כמו שנאמר פה, לצאת מהחדרים, לצאת מאזור הנוחות, לפתוח, להגיע לאנשים, לפתור את הבעיות שלהם

צילי אליצור נאה:  תודה רבה

עודד פורר: תודה

עודד פורר:  חבר הכנסת שטרן, לפני סיום אתה רוצה להוסיף?      

אלעזר שטרן: אני רק אגיד את זה בכאב, אני חושב שהמשמעות של ההגעה לדיון הזה, הנסיבות שהביאו, הם כשלעצמם גרמו דווקא בימים קשים כאלה, שהאחדות היא כל כך חשובה, לנזק כואב

אלעזר שטרן:  אני מצפה שלמרות מה שנאמר פה וגם, אולגה, שתימצא הדרך גם לנסות לתקן את מה שניתן לתקן

אלעזר שטרן:      יש פה שני מקרים שהיו על השולחן, גם בבית שאן וגם בדימונה, זה שני מקרים מאוד מאוד מאוד כואבים ואני מקווה שמעבר למכאן ולהבא, שתצאנה הנחיות, למרות מה שנאמר פה לגבי המרא דאתרא בכל מקום, שהרבנות הראשית תגלה את דעתה כדי שגם המרא דאתרא יידע שיש לו על מי לסמוך בהיבטים של כוח דהיתרא בדברים האלה, ואולי מהכאב הגדול הזה גם נביא בשורה חשובה

אלעזר שטרן:  תודה

עודד פורר: תודה

עודד פורר:  אני רוצה לסכם את הדיון הזה המאוד לא פשוט לכולם, גם מבחינה אמוציונלית וגם מבחינת הנושאים שאנחנו עוסקים בהם ולצערי ככל הנראה עוד נעסוק בהם

עודד פורר:  מספרים של 1,400 נרצחים עם עוד חללי צה"ל ואזרחים לצערי שנפגעים גם לאורך הלחימה עצמה, פצועים בדרגות שונות, אנחנו מדברים פה על מאות, 239 חטופים, מספרים שהדעת לא סובלת, אני חושב שצריך לכוון לכולנו את מערך החשיבה שמה שקרה בשמחת תורה, יש את מה שהיה לפני שמחת תורה ויש את מה שיש אחרי שמחת תורה, גם מבחינת מדינת ישראל, אבל גם מבחינת עם ישראל ומה שעם ישראל חווה פה באותה שבת שחורה, לכן צריך לגשת לכל הסוגיות מתוך הראייה הזו גם בהקשרים האחרים

עודד פורר:       אני חייב לומר, ואני כן רוצה לחזור על זה, שיהיה ברור מהי ההלכה לתפיסתי שאנחנו צריכים לנהוג לפיה, פה אנחנו כן מדברים על קשירת הגורל עם העם היהודי ועל קשירת הגורל מתוך רצון להשתייך לעם היהודי

עודד פורר:  אז כמו שנאמר פה כבר, יכול להיות, תמיד היו אומרים שהם באים לפה, רוצים לקחת, רוצים זה

עודד פורר:  חבר'ה, מי שנמצא פה היום נמצא פה כדי להילחם כחלק מהעם היהודי, כחלק ממדינת ישראל, על מדינת ישראל ועל הזכות שלנו לחיות פה

עודד פורר:  אין בכלל שאלה לגבי קשירת הגורל, השאלה הזו לא קיימת

עודד פורר:  מתוך תפיסת העולם הזו אני מצפה שגם הרבנות הראשית וגם הרב הראשי לישראל יבינו שזה המצב, בטח בימים האלה, בטח בעת הזו

עודד פורר:       טיפלו בזה לא מעט לאורך השנים בנושא של חללי צה"ל, אבל יש גם את נפגעי פעולות האיבה וצריך בתוך האירוע הזה לקשור את העניין הזה

עודד פורר:  לכן פה צריכה להיות גישה חדשה ושונה לגמרי באשר למי שנמצא בהליכי גיור, בוודאי בימים אלה

עודד פורר:       הדרישה שלי מהרבנות הראשית לישראל וגם מכל מי שעוסק בנושא הזה, ללכת לקראת

עודד פורר:  זה הזמן ללכת לקראת, זה הזמן להאיר פנים ולחבק, חד משמעית

עודד פורר:  זה קודם כל באשר לחיים, לאלה שאיתנו היום, בואו נעסוק רגע בחיים ובאלה שיישארו פה וייבנו פה ויהיו איתנו כדי לבנות את מדינת ישראל ואת עם ישראל אחרי השבת השחורה הזו

עודד פורר:       בענייני הלכה, אני גם אלך לרב הראשי, אני איפגש איתו

עודד פורר:  להגיד לך שאני תולה בזה תקוות גדולות? אבל נמשיך כמו הטיפה בסלע, לחצוב את העניין הזה, היו שידעו למצוא פתרונות לאורך השנים ולמצוא את הדרך להקל

עודד פורר:      אבל באופן מיידי מה שאני מבקש מהרבנות הראשית פה, חייבת לרדת הנחיה, יכול להיות שיהיה עוד פעם מישהו שלא יקיים אותה, זה לא משנה, מלמעלה למטה, מהרב הראשי לישראל כלפי מטה, כלפי כל מי שעוסק בוודאי בענייני קבורה, אבל לא רק, להיות קשובים לפתרונות שצריך למצוא בסוגיות האלה

עודד פורר:  אין שאלה לגבי זה שמי שקידש את אדמת הארץ הזו בהגנה על העם והמדינה קיים את התורה כולה

עודד פורר:  גם בנפגעי פעולות האיבה, גם בחללים, וכמו שיודעים למצוא פתרונות לחיילי צה"ל יודעים למצוא פתרונות אחרים

עודד פורר:  אני גם יודע שמצאו בעבר פתרונות, אז בסוף צריך לדעת שההנחיה הזאת והנתונים האלה יירדו עד לאחרון הרבנים, לאחרון העוסקים במלאכה

עודד פורר:  זאת העת

עודד פורר:       דבר שני שהתייחסו פה, וזו הבקשה שלי לצה"ל, בתי הדין לענייני גיור, אותו דבר

עודד פורר:  יש את האנשים שכבר נמצאים בתוך התהליך, תלכו לקראתם, תיזמו קשר איתם, תציעו להם לזרז את התהליך, תגידו להם: אולי אתם רוצים לזרז את התהליך? אולי אתם נמצאים עכשיו באמצע התהליך ולפני שאתם יוצאים אולי תזרזו אותו? לא רק לחכות אולי שהוא יפנה

עודד פורר:  זו צריכה להיות פנייה יזומה שלכם: אתם נמצאים בתהליך, בואו נסיים אותו

עודד פורר:  כנ"ל לגבי מערך הגיור, מי שנמצא בתהליך, בואו

עודד פורר:  אנחנו נעשה על זה מעקב

עודד פורר:      לסיום אני רוצה להתנצל שוב בפני אולגה על מה שקרה עם אלינה ז"ל וזה בכלל לא משנה אם נגענו בעניין או לא נגענו בעניין, מבחינתי זה היה המגע שהיה לכם כמשפחה עם מדינת ישראל, עם הרבנות הראשית, זה המגע שהיה לכם איתם ובעיניי נעשה כל מאמץ כדי למצוא את הדרך לפחות שלא יקרה בשום מקום אחר עוד פעם מקרה כזה וגם ככל שנוכל לתקן את מה שנעשה נתקן

עודד פורר:       תודה רבה, הישיבה נעולה